6.12.2014 Jurnalul Oficial al Uniunii Europene L 350/1 II (Acte fără caracter legislativ) REGULAMENTE REGULAMENTUL (UE) NR. 1297/2014 AL COMISIEI din 5 decembrie 2014 de modificare, în vederea adaptării la progresul tehnic și ştiințific, a Regulamentului (CE) nr. 1272/2008 al Parlamentului European şi al Consiliului privind clasificarea, etichetarea și amba- larea substanţelor şi a amestecurilor (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 1272/2008 al Parlamentului European şi al Consiliului din 16 decembrie 2008 privind clasificarea, etichetarea și ambalarea substanțelor şi a amestecurilor, de modificare și de abrogare a Directivelor 67|548/CEE și 1999/45/CE, precum și de modificare a Regulamentului (CE) nr. 1907/2006 ('), în special articolul 53 alineatul (1), întrucât: (1) Regulamentul (CE) nr. 1272/2008 armonizează criteriile de clasificare și normele privind etichetarea și ambalarea substanțelor şi a amestecurilor periculoase. Acesta impune furnizorilor să eticheteze și să ambaleze substanțele şi amestecurile clasificate ca periculoase, în conformitate cu regulamentul respectiv, înainte de introducerea lor pe piață. Regulamentul prevede norme pentru a cvita intoxicarea și expunerea accidentală a consumatorilor, în special a copiilor de vârstă mică, la substanțe chimice periculoase furnizate publicului larg. (2) Pe piaţa statelor membre sunt introduşi detergenți lichizi de rufe destinați consumatorilor și prezentați într-un ambalaj solubil de unică folosință, iar cota de piață a acestor produse în Uniune se află în creştere. Dispozițiile existente privind ambalajele solubile care conţin substanțe chimice periculoase de unică folosință nu asigură o protecție suficientă. Este, prin urmare, justificată o abordare uniformă și mai eficientă, pentru a asigura o mai bună protecție a populației, în special a copiilor de vârstă mică şi a altor grupuri vulnerabile şi pentru a menține, în același timp, libera circulație a produselor chimice prezentate în ambalaje solubile. (3) Centre toxicologice din mai multe state membre au raportat un număr semnificativ de cazuri grave de intoxicație şi de leziuni profunde ale ochilor la copii de vârstă mică, legate de detergenții lichizi de rufe destinați consumato- rilor şi prezentați într-un ambalaj solubil de unică folosință. Aceştia prezintă o rată mai mare de producere a acci- dentelor decât detergenții de rufe destinați consumatorilor şi prezentați în alte sisteme de ambalare. (4) Deşi campaniile de informare desfăşurate în unele state membre au avut unele efecte pozitive, este necesară redu- cerea gradului de atractivitate pentru copiii de vârstă mică şi protejarea acestora, făcând acest tip de produs mai puțin vizibil, prin utilizarea unui ambalaj exterior opac, prin includerea unui agent aversiv (de exemplu un agent de amărâre) în ambalajul solubil, pentru a provoca un efect imediat de repulsie, atunci când produsul intră în contact cu gura, precum și prin îngreunarea accesului la acest tip de produs. Pe eticheta ambalajului exterior al detergenților lichizi de rufe destinați consumatorilor și prezentați în ambalaj solubil de unică folosință ar trebui să fie introduse şi evidențiate informații suplimentare. (5)  În vederea unei remedieri rapide a consecinţelor grave legate de incidentele cu astfel de produse și ținând seama, în acelaşi timp, de perioada minimă necesară operatorilor economici în vederea adaptării la noile norme, este oportună acordarea unei perioade de tranziție adecvate. () JOL353,31.12.2008, p. 1.